בשנת 2009 יצאה הזמרת-יוצרת האמריקאית טיילור סוויפט לסיבוב ההופעות הראשון שלה "Fearless Tour", על מנת לקדם את אלבום האולפן השני שלה, "Fearless". ב-29 בינואר באותה השנה, הכריזה סוויפט באופן רשמי על סיבוב ההופעות באתר שלה. סוויפט הכריזה על 54 הופעות ראשונות וציינה שמי שיתלוו אליה יהיו בין היתר להקת הקאנטרי גלוריאנה וקלי פיקלר עצמה. פיקלר ביצעה רשימת שירים משל עצמה במהלכו והייתה למופע חימום בו.
בשנת 2012, יצא לאור אלבום האולפן השלישי שלה, "". הוא הגיע למקום השני במצעד אלבומי הקאנטרי ולמקום השביעי במצעד הבילבורד 200. בשנת 2013 הוציאה את אלבום האולפן הרביעי והאחרון שלה, "The Woman I Am". הוא זכה להצלחה והגיע למקום הראשון במצעד האלבומים העצמאיים, למקום הרביעי במצעד אלבומי הקאנטרי ולמקום ה-19 במצעד הבילבורד 200.
באו אנדרסון
באו אנדרסון (באנגלית: Bow Anderson; נולדה ב-1997 באדינבורו, הממלכה המאוחדת) היא זמרת-יוצרת סקוטית.
ביוגרפיה.
אנדרסון נולדה וגדלה באדינבורו, והתמסרה לספורט בצעירותה. כשהייתה בת 10, החלה להשתתף בתחרויות טרמפולינה. כאשר נפצעה בגיל 13, היא סיימה את קריירת הספורט, והתחילה לעסוק בקריירת השירה שלה. היא למדה במכון למוזיקה מודרנית הבריטית והאירית בלונדון.
ב-2020, היא חתמה על חוזה תקליטים באיילנד רקורדס, ובמרץ 2020 הוציאה את סינגל הבכורה שלה, "Sweater". לאחר מספר סינגלים נוספים שהוציאה, המיני-אלבום הראשון שלה, "New Wave" יצא בתחילת 2021.
היא התפרסמה בזכות שיתוף הפעולה שלה עם פליקס ין וצ'יט קודס, בשיר "I Just Wanna", שקיבל יותר מ-8 מיליון השמעות בספוטיפיי.
גבעות לונג
גבעות לונג (באנגלית: Long Hills) הם קבוצה של גבעות ותצורות סלעים בהרי הורליק (המהווים חלק מההרים הטראנס-אנטארקטיים), בארץ וילקס שבאנטארקטיקה.
אורכו של רכס הגבעות 11 קילומטרים.
הגבעות ממוקמות באמצע המרחק שבין רכס ויסקונסין לרכס אוהיו, שבהרי הורליק.
נקודת נק היא הקצה הצפוני של גבעות לונג.
היסטוריה.
גילוי ומיפוי הגבעות.
הגבעות מופו לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1958–1960.
מקור השם.
שמן של הגבעות ניתן להן על ידי הוועדה המייעצת לשמות אנטארקטיים.
הגבעות נקראות על שמו של ויליאם אי. לונג (William E. Long), גאולוג במשלחת חציית הרי הורליק (אשר חקרה את הרי הורליק בעונת המחקר (הקיץ האנטארקטי) 1958–1959), וכן היה חבר במשלחת אוניברסיטת אוהיו להרי הורליק בעונת המחקר 1960– 1961 ובעונת המחקר 1961–1962.
לקריאה נוספת.
• Gunter Faure, Teresa M. Mensing, The Transantarctic Mountains: Rocks, Ice, Meteorites and Water, P 201
• Gunter Faure, J. G. Murtaugh, and R. J. E. Montigny, The geology and geochronology of the basement complex of the central Transantarctic Mountains, Canadian Journal of Earth Sciences • 1 June 1968 • https://doi.org/10.1139/e68-051
צ'יט קודס
צ'יט קודס (באנגלית: Cheat Codes) הוא שלישיית DJ של מוזיקה אלקטרונית אמריקאית, המורכב מקווין פורד , טרבור דאהל ומת'יו ראסל, שבסיסם נמצא בלוס אנג'לס, קליפורניה. ההרכב מוכר מכך שהוציאה את הסינגל "Sex" ב-2016, שהודגם מהסינגל "Let's Talk About Sex" של Salt-N-Pepa. בנוסף, ההרכב מוכר מכך שהוציא את הסינגל "No Promises" ב-2017, בשיתוף פעולה עם הזמרת האמריקאית, דמי לובאטו, והגיע ל-40 הגדולים בארצות הברית, בריטניה ואוסטרליה.
Cheat Codes
ג'וריש
ג'וריש (בערבית: جُريش) היא עיירה פלסטינית בנפת שכם שבצפון יהודה ושומרון, הממוקמת כ-27 ק"מ דרום-מזרחית לשכם. על פי הלשכה הפלסטינית המרכזית לסטטיסטיקה (PCBS), אוכלוסיית העיר מנתה 1,384 תושבים בשנת 2006.
ג'וריש גובלת בטל אל-חאשבה ממזרח, עקרבה מצפון, קבלאן מצפון וממערב, תלפית ממערב וקוסרה ומג'דל בני פדיל מדרום.
היסטוריה.
בג'וריש נמצאו שרידים מתקופות הברונזה, תקופת הברזל, ההלניסטית, הרומית, העבאסית, הממלוכית והעות'מאנית. ישנן סברות כי ג׳וריש היה מקום הולדתו של מנהיג המורדים העברי שמעון בר גיורא, וכי המקום נהרס מאוחר יותר על ידי הגנרל הרומאי אספסיאנוס.
במהלך המאה ה-16 הכפר כלל 16 משקי בית. התושבים שילמו שיעור מס קבוע של 33.3% על מוצרים חקלאיים שכללו חיטה, שעורה, יבולי קיץ, עצי זית, עזים וכוורות, בנוסף על הכנסות מזדמנות ומס קבוע לאנשי אזור שכם. בסך הכל התושבים שילמו מס של כ-2,000 אקצ'ות.
בשנת 1852, אדוארד רובינסון, תיאר "כל כך הרבה אדמות טובות; כל כך הרבה יופי וחקלאות, אם כי אינם מישורים גדולים". הוא ציין ג'וריש על גבעה דרומית. באותה שנה, ואן דה ולדה תיאר אדמות ליד יוריש כ"יפיפיות ופוריות במיוחד. עברתי פה במשך כשעה בעמקים בעלי יופי כה נדיר ועושר טבעי, עד כדי שאינם ניתנים לתיאור" הכפר עצמו נודע באירוח הטוב שבו.
בשנת 1870 הגיע החוקר ויקטור גרן מצפון, וציין תחילה את חורבות כפר עט'יה, שם נטע תירס מבין ההריסות. לאחר מכן הוא הגיע למעיין עין ג'וריש. לאחר מכן המשיך גרן לראש הגבעה שבה שכן הכפר ג'וריש. גרן תיאר כפר עם כ-20 בתים מיושבים. המקאם הוקדש לשייח' חאתם.
מפת הקרן לחקר ארץ ישראל משנת 1882 תיארה את ג'וריש כ"כפר קטן על ראש גבעה, עם זיתים במזרחו."
במפקד האוכלוסין של ארץ ישראל משנת 1922 שנערך על ידי שלטונות המנדט הבריטי, מנתה ג'וריש 195 תושבים. מספר זה גדל במפקד האוכלוסין בשנת 1931 ל-239 תושבים שהתגוררו ב-59 בתים.
בסקר הכפרים של שנת 1945 אוכלוסיית ג'וריש (עם כפר עטיה) מנתה 340 מוסלמים, ואילו שטח הקרקע הכולל היה 8,207 דונם. מתוך שטח זה 1,358 דונם הוקצו למטעים וקרקע להשקיה, 4,249 לדגנים, ואילו 14 דונם סווגו כשטחים בנויים.
לפי מפקד האוכלוסין הירדני בשנת 1961, בג'וריש התגוררו 419 תושבים.
לאחר הסכמי אוסלו 62% משטחי הכפר הוגדרו כשטח B, ואילו 38% הנותרים הם שטח C. במשך השנים חלק מאדמות הכפר הופקעו להקמת ההתנחלות מגדלים, וכביש 505.
פסגת לונג
Stanford Encyclopedia of Philosophy
The Stanford Encyclopedia of Philosophy
סטיב רודויי
סטיב רודויי (באנגלית: Steve Rodway; נולד בעיר קיימברידג'שייר, הממלכה המאוחדת), ידוע גם כמוטיב 8, הוא מפיק מוזיקלי, פזמונאי, תקליטן וטכנאי קול בריטי.
רודויי ידוע בהפקת רמיקסים רבים לסינגלים של אמנים שונים, דוגמת אירייז'ר, ספייס גירלז, רוברט פאלמר, פאלפ ופט שופ בויז. במרוץ השנים, הוציא לאור גם סינגלים מקוריים פרי עטו דוגמת "Rockin' for Myself", "Break The Chain" ו-"Searching For The Golden Eye". העבודה המוכרת ביותר של רודויי היא הפקת השיר הבריטי לאירוויזיון 1996, "Ooh Aah... Just a Little Bit" מאת ג'ינה ג'י. השיר הגיע למקום השמיני בתחרות ולמקום הראשון במצעד הסינגלים הבריטי במשך מספר שבועות רצופים.
קריירה.
רודויי החל את קריירתו המוזיקלית כזמר ליווי, מתופף וקלידן של הזמר בילי אושן. לאחר עבודתו, ייסד חברת תקליטים עצמאית בשם "Nuff Respect Records", להפקת סינגל בכורתו, "Rockin' for Myself". במהלך שרמיקסים שלו הושמעו רבות במועדוני לילה, רודויי חתם חוזה הקלטות עם חברת התקליטים "האחים וורנר", כדי להוציא את הסינגל בהוצאה מחודשת, לאחר שהקודמת לא הצליחה מסחרית. ההוצאה החדשה הגיעה למקום ה-18 במצעד הסינגלים הבריטי תוך שבוע מצאתה. לאחר הוצאת השיר, רודויי החל גם לפתח רמיקסים לשירים של אמנים מפורסמים. הרמיקס "Listen to the Music" של האחים דובי הגיע למקום ה-37 במצעד המוזיקה בבריטניה. הסגנון הייחודי של רודויי, הביא להצלחתו בתחום מוזיקת המועדונים. בשנת 1997, הוציא לאור את הרמיקס "Addicted to Love" של רוברט פאלמר. הרמיקס זכה לנתון השמעות גבוה מאוד באירלנד ובבריטניה. רודויי הקליט גם רמיקס של "Wannabe" של הספייס גירלז, שכן זכה להצלחה מסחרית גבוהה מאוד.
אריה כינרתי
מוטיב 8
מוטיב8
Recording Industry Association of New Zealand
International Federation of the Phonographic Industry
דיני חדלות פרעון
חברת רכישה למטרות מיוחדות
חברת רכישה למטרות מיוחדות (באנגלית: Special-purpose acquisition company - בקיצור SPAC או ספאק, מכונה גם "חברת צ'ק פתוח") היא תאגיד, הרשום למסחר בבורסה מראש כשלד בורסאי ללא פעילות, במטרה לרכוש חברה פרטית, ובכך להפוך אותה לחברה ציבורית מבלי שתדרש לנהל הנפקה ראשונה לציבור. לפי רשות ניירות ערך האמריקאית (SEC) ספאק נוצר במיוחד כדי לגייס כספים במטרה לממן הזדמנות למיזוג או לרכישה במסגרת פרק זמן מוגדר. בדרך כלל כאשר עדיין לא זוהתה הזדמנות רכישה. חברות ספאק גייסו שיא של 83 מיליארד דולר בשנת 2020, תקופה המכונה לפעמים "בום הצ'ק הפתוח".
מכיוון שספאק רשום כחברה הנסחרת בבורסה, הציבור הרחב יכול לקנות את מניותיה לפני שיתבצע המיזוג או הרכישה. מסיבה זו הם מכונות גם 'קרנות ההשקעות הפרטיות של האיש העני'.
ניתוח אקדמי מראה כי תשואות המשקיעים על ספאק לאחר המיזוג הן כמעט תמיד שליליות (אולם, נותני החסות בהנפקת הספאק יכולים להרוויח תשואות עודפות), תקופת התפשטותן, היא בדרך כלל סביב תקופות של בועות כלכליות, כגון הבועה בשוק ההון בשנים 2020–2021, כאשר מספר החברות וכמות ההון שגויסו על ידי חברות ספאק קבעו שיאים חדשים של כל הזמנים.
מנגנון הפעילות.